Cuala estará a consecuenzia d'ista "distanzia": ye fázil, d'una man que chen que dica agora, con una u atra grafía, escribe en aragonés, dixe de fer-lo porque dixará d'estar identificau con una escritura que de garra traza reflexa  l'aragonés oral; d'atra man, que chen que no siga tan niquitosa en ixo, dixará tamién d'escribir porque ba a estar analfabeto en a suya luenga y una cosa ye que se cretique un testo por tener mala calidá literaria, y atra porque tienga faltas d'ortografía; isto zaguero, ta un escritor ye muito más doloroso.